钦定古今图书集成/明伦汇编/官常典/第491卷 > 史大奈
## 钦定古今图书集成/明伦汇编/官常典/第491卷 > 史大奈

按《唐书》本传：“大奈，本西突厥特勒也。与处罗可汗入
隋，事炀帝，从伐辽，积劳为金紫光禄大夫，后分其部
于楼烦。高祖兴太原，大奈提其众隶麾下。桑显和战
饮马泉，诸军却，大奈以劲骑数百，背击显和，破之，军
遂振，授光禄大夫。从平长安，以功多赏帛五千疋，赐
姓史。从秦王平薛举、王世充、窦建德、刘黑闼，功殊等。”
积前后赐侍女三，杂彩万段。贞观初，擢累右武卫大
将军，检校丰州都督，封窦国公，食封户三百。卒，赠辅
国大将军。